ማን ዩናይትድ ምስ ቸቭሮለት ናይ ክንደይ ፓውንድ ምውዕዋዕ ክብረወሰን ሒዙ ጸኒሑ ኣሎ?
ቸልሲን ዮኮሃማን ናይ 40 ሚልዮን ፓውንድ ስምምዕ ኣካይደን
እንግሊዛዊት ክለብ ቸልሲ፡ ጎማ ምስ ዘፍሪ ጃፓናዊ ትካል ዮኮሃማ ንዓመት 40 ሚልዮን ፓውንድ ዝሓትት ውዕል ምውዕዋዕ ከምዝተፈራረመት ቢቢሲ ኣፍሊጡ። እቲ ስምምዕ ኣብ ታሪኽ ጸወታ ኵዕሶ እግሪ እንግሊዝ ክብረ ወሰን ሒዙ ኣሎ። ማን ዩናይትድ ምስ ትካል መፍረ መኪና ቸቭሮለት ዘለዋ ናይ 50 ሚልዮን ፓውንድ ምውዕዋዕ ክብረወሰን ሒዙ ጸኒሑ። ኣቐዲማ ምስ ሳምሱንግ ናይ 18 ሚልዮን ፓውንድ ናይ ምውዕዋዕ ስምምዕ ዘለዋ ቸልሲ፡ ምስቲ ትካል መፍረ ጎማ ዘካየደቶ ስምምዕ ኣብ ምብራኽ ቁጽሪ ሰዓብታ (ብፍላይ ኣብ ርሑቕ ምብራቕ ኤስያ ዝርከቡ) ኣወንታዊ ተራ ክጻወት ከምዝኽእል ይግለጽ። ኣስታት 500 ሚልዮን ሰዓብቲ ዘለውዋ ቸልሲ፡ ንውድድር ፕሪመር ሊግ እንግሊዝ ኣብ ርእሲ ምምርሓ፡ ምስ ብሉጻት 16 ክለባት ኤውሮጳ ተሰሪዓ ኣብ ውድድር ሻምፕዮንስ ሊግ ኤውሮጳ እውን ትርከብ። ትካል ዮኮሃማ ብዘይካ ንመካይን፡ ነፈርትን ካልእን ዘገልግል ጎማ፡ ኣብ ጸወታታት ጎልፍ ዝሕግዝ ናውቲ ጎማ ኣብ ምፍራይ እውን ስሙ ጉሉሕ እዩ። እቲ ትካል ኣብ 120 ሃገራት ድማ ልዕሊ 20,000 ሰራሕተኛታት ኣለዉዎ።
50 ሚልዮን